<classify> MAMLAKA ya Usimamizi wa Shughuli za Bima Tanzania TIRA imetangaza kuanzia mwakani kuanza kutumika kwa viwango elekezi vya malipo ya bima kwa watu waliojeruhiwa au kufa kutokana na ajali au vyombo vya usafi ri vyenye bima.Aidha, viwango hivyo elekezi vitahusu malipo kwa majeruhi na vifo kwa watakaojeruhiwa au kufa kutokana na ajali viwandani na katika ujenzi. Kamishna wa Bima, Dk Baghayo Saqw are alisema hayo jana Dar es Salaam wakati akizungumzia mkutano wa wadau wa bima nchini ili kujadili maendeleo na changamoto zinazoikabili tasnia ya bima ili kuweka mkakati wa pamoja katika kuendeleza soko la bima.Mkutano huo utafanyika jijini Tanga kuanzia Septemba 27 mpaka 29, mwaka huu, na kutanguliwa na maonesho yatakayohusisha kampuni zaidi ya 10 za bima kwenye V iwanja vya Tangamano. Dk Saqware alisema kwa sasa hatua ya kutangazwa kwa viwango hivyo vya malipo, iko tayari na vimepelekwa kwa wataalamu wa kutathimini hesabu za bima na mwisho wa mwaka huu vitakuwa vimeidhinishwa.Alisema baada ya kuidhinishwa na watu wa mahesabu itapelekwa kwa wadau wa bima kwa ajili ya kujadiliwa kisha kutungwa sheria. Mchakato wa viwango unaendelea vema na umefika pazuri kutokana na kuwa suala hili ni la kitaalamu inabidi kuwa makini kuepuka kulipa wateja sana au kidogo, alieleza.Kwa upande wake, Katibu Mkuu wa Taasisi ya Tanzania Insurance Brokers, Fikky Ntomola alisema hatua ya kuwa na viwango itasaidia wateja kupata malipo stahili hivyo kupunguza malalamiko kwa kampuni kutoa malipo ya majanga yanayostahili. Ntomola alisema pia itaongeza uaminifu kwa jamii kwani inapokuja suala la bima inakuwa changamoto kutokana na kutolipwa au kulipa kidogo.  <topic>: KITAIFA 